b"\n_START_ARTICLE_\nFolket (Silkeborg)\n_START_SECTION_\nHistorie\n_START_PARAGRAPH_\nLandbrugernes Sammenslutning (LS) avisen Folket l\xc3\xa5 i Silkeborg i 1935-1937. LS, var en aktivistisk bondebev\xc3\xa6gelse som opstod f\xc3\xb8rst i 1930'erne i omr\xc3\xa5det omkring Randers. Bev\xc3\xa6gelsen gav luft til en skare af utilfredse b\xc3\xb8nder som \xc3\xb8nskede indflydelse og bedre priser. Den udm\xc3\xb8ntedes i det anti-elit\xc3\xa6re Bondepartiet som sad i Folketinget fra 1935-1945. Folket havde til huse i Silkeborg og blev trykt p\xc3\xa5 det radikale blad Silkeborg Venstreblads trykkeri. Der var et vist stoff\xc3\xa6llesskab mellem de to aviser, men politisk l\xc3\xa5 de langt fra hinanden. Med undtagelse af bet\xc3\xa6nkeligheden ved de professionelle politikere - som LS'erne kaldte bengnavere. Folket blev redigeret af Frede Jordan. Folket havde lokalredaktioner i det midtjyske omr\xc3\xa5de herunder i \xc3\x85rhus og Gr\xc3\xb8nb\xc3\xa6k. Folket flyttede i 1937 til \xc3\x85lborg og blev en afl\xc3\xa6gger til Nordjysk Tidende. LS flirtede med forskellige populistiske folkelige bev\xc3\xa6gelser, herunder DNSAP. Avisen findes komplet p\xc3\xa5 Det Kgl. Bibliotek."